Kõnealuste sätete kohaselt võib sihtotstarbelist tulu kasutada EAGFi mis tahes kulude rahastamiseks. Kui osa sellest tulust jääb ühel eelarveaastal kasutamata, kantakse see automaatselt üle järgmisse eelarveaastasse .

Käesolevas aruandes antakse ajakohastatud ülevaade Euroopa Põllumajanduse Tagatisfondi (EAGF) 2017. aasta eelarve täitmise kohta ajavahemikul alates 16. oktoobrist 2016 kuni 31. augustini 2017. Lisas esitatud tabelis võrreldakse eelarve tegeliku täitmise taset määruse (EL) nr 1306/2013 artikli 28 kohaselt loodud varajase hoiatamise süsteemi prognoositud kuluprofiiliga. Allpool on esitatud lühikommentaarid teatavate eelarveartiklite kohta, mille puhul 2017. aasta eelarve tegelik ja kavandatud täitmine erinevad kõige rohkem.

160,3 miljoni euro suuruse summa näiline ülekasutamine võrreldes kulude profiiliga tuleneb sellest, et selle sektori sihtotstarbelist tulu ei võetud arvesse. Sihtotstarbelist tulu arvesse võttes on erinevus kulude profiiliga 82,2 miljonit eurot (vt lisa allmärkus (*)), mis tähendab käimasoleva erakorralise meetmega seotud eelarveassigneeringute eeldatust aeglasemat kasutuselevõttu. Komisjoni arvates toob selle meetme lõplik täitmine kaasa väikese alakasutamise, mille suurust praegu ei ole võimalik täpselt hinnata.

Põllumajandusturgude toimimisse sekkumiseks kavandatud assigneeringute kasutamine ületas oodatud taseme 74,9 miljoni euro võrra. Võttes aga arvesse puu- ja köögiviljakava jaoks eraldatud 400 miljoni euro suurust sihtotstarbelist tulu, on alakasutamine hinnangulise kulude profiiliga võrreldes 167,6 miljonit eurot.

Lisas, milles kajastatakse 2017. aasta eelarve esialgset täitmist 31. augusti 2017. aasta seisuga, ei ole puu- ja köögiviljasektori ning tootmiskohustusega sidumata otsetoetuste eelarveassigneeringute real eelnimetatud sihtotstarbelist tulu arvesse võetud. Tegemist on kõnealuste eelarveartiklitega seotud heakskiidetud assigneeringutega, mis on vastavalt 661,5 miljonit eurot ja 33 191,8 miljonit eurot.

Nende kavade jaoks heakskiidetud assigneeringute ja sihtotstarbelise tulu summa on vastavalt

3.1.2.Viinamarjakasvatussaadused (+63,1 miljonit eurot)

Veinisektori toetusprogrammide rakendamine jätkub heas tempos, nagu on märgitud ka eelmistes aruannetes. Komisjon on siiski arvamusel, et rakendamine kõnealuse sektori puhul ei tähenda ülekasutamist eelarveaasta lõpus.

3.1.3.Piim ja piimatooted (–183,6 miljonit eurot)

Kõnealuse eelarveartikli täitmist mõjutab oluliselt loomakasvatussektori erakorralise kohandamistoetuse kasutuselevõtt. Selle toetuskava assigneeringute kogusumma (350 miljonit eurot) kanti eelarvesse eelarverea 05 02 12 99 – Muud meetmed (piim ja piimatooted) all. Kuna mõni liikmesriik otsustas eraldada osa toetussummast muude loomakasvatussektorite tootjatele, on kõnealuse eelarveartikli assigneeringuid kasutusele võetud vähem, kui eelarves ette nähtud. Komisjon jälgib tähelepanelikult kõnealuse kava täitmist.

Seoses kõnealuse kohandamistoetuste kava ja piimatootmise vähendamise kava assigneeringute (eelarve kohaselt 150 miljonit eurot) rakendamisega võib komisjoni arvates ilmneda aasta lõpus teatav alakasutamine, arvestades kavade ettenähtust aeglasemat kasutuselevõttu liikmesriikides.

3.1.4.Sealiha, munad ja kodulinnuliha, mesindus ja muud loomakasvatussaadused (+25,0 miljonit eurot)

Kõnealune ülekasutamine kasutamisprofiiliga võrreldes tuleneb peamiselt eespool punktis 3.1.3 osutatud erakorralisest kohandamistoetusest, millega seoses deklareeritakse sealihasektorile eraldatud toetuse kulud käesolevas artiklis, samas kui eelarveassigneeringute kogusumma kantakse eelarveartiklisse 05 02 12 – piim ja piimatooted.

3.2.Otsetoetused

Otsetoetusteks kasutatud assigneeringute summa oli kasutamisprofiiliga võrreldes 3 912,8 miljonit eurot suurem. Võttes arvesse selle eelarvepeatüki jaoks eraldatud tulu (vt ka punkt 2 eespool), täheldatakse ülekasutamist ligikaudu 1 729,1 miljoni euro ulatuses. Üleminek viimases aruandes märgitud alakasutamiselt ülekasutamisele on eelkõige tingitud märkimisväärsetest kuludest, mille liikmesriigid deklareerisid 2017. aasta juuni kohta.

3.2.1.Tootmiskohustusega sidumata otsetoetused (+4 020,9 miljonit eurot)

Kulude ja eelarveassigneeringute võrdlus ei kajasta käesoleval juhul täielikult tegelikku olukorda põhitoetuskavale eraldatud sihtotstarbelise tulu tõttu (vt ka punkt 2 eespool). Sihtotstarbelist tulu arvesse võttes ületavad maksed täitmisprofiili 1 837,2 miljoni euro võrra (vt lisa allmärkus (*)). Komisjon jälgib tähelepanelikult selle eelarveartikli täitmist ja on praegu seisukohal, et heakskiidetud assigneeringutest ja olemasolevast sihtotstarbelisest tulust piisab kõnealuse sektori kulude katmiseks.

3.2.2.Muud otsetoetused (–108,1 miljonit eurot)

Selle eelarveartikli assigneeringute alakasutamine väheneb võrreldes eelmiste varajase hoiatamise aruannetega. Siiski on tõenäoline, et alakasutamine jätkub aasta lõpus, eelkõige väikepõllumajandustootjate kava prognoositud alakasutamise tõttu.

4.EAGFi sihtotstarbeliste tulude rakendamine

Lisas esitatud tabelist nähtub, et 2017. aasta augusti lõpu seisuga oli sihtotstarbelist tulu kogunenud 1 184,2 miljonit eurot. Täpsemalt:

·raamatupidamisarvestuse kontrollimise ja heakskiitmise ning vastavuse kontrolli otsustest tuleneva korrigeerimise tulu oli 1 073,8 miljoni eurot;

·eeskirjade eiramise eest nõuti sisse 107,0 miljonit eurot,

·piimamaksust saadava tulu jääk ulatus 3,5 miljoni euroni.

Aastast 2016 aastasse 2017 üle kantud sihtotstarbeliste tulude summa oli 1 304 miljonit eurot.

Seega oli EAGFi kulude katmiseks sihtotstarbelist tulu 2017. aasta 31. augusti seisuga 2 488,2 miljonit eurot.